OTADUI BITERI (EAJ, 2014-03-27):
Eskerrik asko berriz ere presidente andrea.
Beno, lehenengo eta behin, Llanos andreari esango nioke, ba berak hemen egin digun diskurtsoa, kokatu egiten dudala joko politikoaren dinamika horretan, ezta?
Norberak egiten duena bikain, oso ondo dago. Eta alderantziz, gainontzekoek egiten doguna ba oso eskasa.
Eta gero aurreratu dizkiguzu hemen ondorio batzuk edo kontu batzuk, nik pentsatzen dudanak aztertu beharko ditugula, hain zuzen ere, datorren barikuan edukiko dogun ponentzia horretan.
Gero Maneiro jaunari esatea, ba benetan tematia zarela, aitortu behar zaizula tematia zarela eta behin eta berriro oker berbera egiten dozula.
Zure asmoa baldin bada, diputazioak ezabatzea, edo eta udalak fusionatzea, hori dagoeneko jakin beharko zenuke hori ez dela lortzen LTHa aldatuz, badakizu Konstituzioa, Estatutua, eta abarrekoak aldatu beharko liratekezela horretarako.
Tematia zera ere bai, zeren hasieratik esan dot, egin beharko dogun berrikusketa honetan, aldatu beharko direzela, aldatu beharreko legeak. Eta noizean behin, beste bozeramaile batzuek ere gogorazi dizute, LTHa bai zuzenean zein ez zuzenki, askotan aldatua izan dela.
Gero esaten dozu timo bat dala guk egiten duguna. Ez da timo bat, timoa da nire aurretik berba egin dauen bozeramaileak esan dauen moduan, timoa da, zuk egiten dozuna. Zeren gainera gezurretan aritzen zara.
Nik badakit gizon lanpetua zarela, eta seguramente, beste zeregin batzuetan egongo zinela, zeren ez zinen etorri Erkoreka eta Gatzagaetxebarria jaunek, sailburuek, etorri ziren beren beregi, estrategia hori azaltzera, ezta?
Eta hain zuzen ere, estrategia hori, Jaurlaritzak onartu zuen, lehendakariak aurkeztu zuen, uztailaren 30ean. Eta sailburuak etorri zirenerako, zu ez zinela egoni batzorde hartan, azaroaren 20an izan zen batzordea, jadanik esan ziguten, sektore publikoan murrizketak egin zirela eta estrategia zela, bai epe luzerako baina neurri konkretu zehatzak eta jadanik hartuta zeudela.
Ze neurri zeuden ia hartuta? Ze neurri hartu dira ia dagoeneko? Badakizu dagoeneko 15 zuzendaritza kargu gutxiago dauzela eta txostenean badakizu ere Maneiro jauna, adibidez Biogarbiker sozietatea likidatua izan zela irailaren 18an, eta baita ere Jaizkibia eta Fundación Museo Vasco del Ferrocarril ezabatzeko prozesua hasita zegoela....
Ez dot dana irakurriko, ze zuk ere hori badakizu. Beraz, timoa da zuk egiten dozuna, ze asmakizunetan ibiltzen zara.
Nik pentsatzen dot ez dozula gure sisteman sinesten. Legitimoa da hori. Beraz, gonbidatuko zintuzket beharrezko apoioa, babesa lortu dezazun, ba gure sistema aldatzeko. Beno, legitimitate osoarekin.
Eta gero, Bildu taldeari esatea, beno Mintegi andreak hasieratik azaldu dau bere kezka langileekin. Esan behar dotzut, hau ez dela berria guretzako eta erreferentzia egin diodan...
...andreak hasieratik azaldu du bere kezka langileekin.
Esan behar dizut hau ez dela berria guretzako eta erreferentzia egin diodan batzordea areri Erkoreka sailburuak berak bermatu zuela enplegu publikoa mantenduko dela birdoiketa estrategia honetan, zeren hain zuzen ere murriztu diren lanpostuak izan dira zuzendaritza postuak.
Nik ere ezagutu egiten dut hemen aipatu egin duzun Gobernuaren txostena eta zurekin bat etor naiteke gertatzen diren duplizitate asko, igual gehienak, Estatuarekin ematen direla.
Nik ez dut hemen ondoriorik aurreratu nahi ze aukera edukiko dugu Batzordean horri buruz berba egiteko eta guk mahai gainean jarri ditugu behin eta berriz duplizitate horiekin bukatzeko baliabideak edo tresnak.
Adibidez, kontuan edukita polizia integralaren gaineko eskumen esklusiboa gurea dela, hainbatetan eskatu dugu estatuko segurtasun indarren errepliegea. Eta baita ere aipatu behar dut, ezin dut ahaztu nola ETAk egindako ekarpen bikaina bikoiztasun hori ba denboran justifikatu eta mantentzeko.
Gero, planteatzen dituzun hiru galdera horiek ponentzian aztertu beharrekoak dira baina bai agerian jarri nahi dut zure berbaldiaren azkeneko partean egin duzun kontraesana, zeren esaten duzu egiazkok arazoa, benetako arazoa ez dagoela gure Administrazioan, baizik eta Estatuarekin.
Orduan, eskatuko nizuke, mesedez, azaltzeko zein den zuen zuzenketaren lehengo paragrafoaren esanahia, nik irakurri nuenean aitortu behar dut ez nuela piperrik ere ez ulertu, zeren eskatzen diozue Jaurlaritzari aztertu ditzala geure erakundeak, eta azterketa horien ondorioz eta horien eskumenak aztertu ondorioz, ezabatu ditzala gure erakundeak.
Mesedez eskatuko nizuke zuen zuzenketa hori azaltzea, hau irakurri nuenean pentsatu neban ia azkenean egia izango ote den muturrak bat egiten dutela eta zuek ere ez duzuen eskatuko ba ez dakit zein erakunde, diputazioa edo udalak edo dena delakoak ezabatzea.
Beraz, gainera irakaslea zaren aldetik, eskatuko nizuke mesedez lehenengo paragrafo hori azaltzeko.